Ένας από τους βασικούς λόγους για τους οποίους μπορεί να μπλοκάρει η ζώνη ασφαλείας είναι η φθορά που έχει υποστεί ολόκληρο το σύστημα ασφάλισης ή κάποιοι μηχανισμοί του συστήματος ασφάλισης. Μερικές χαρακτηριστικές περιπτώσεις είναι οι εξής: σπασμένη κλειδαριά πηνίου, χαλασμένοι ιμάντες και φθαρμένοι κύλινδροι.
Ακόμη, οι ζώνες ασφαλείας ενδέχεται να μπλοκάρουν λόγω κάποιου ατυχήματος. Οι ιμάντες των ζωνών ασφαλείας σχεδιάζονται με τέτοιο τρόπο ώστε σε περίπτωση τροχαίου ατυχήματος, να γίνει συστροφή του άξονα του πηνίου. Κατ’αυτό το τρόπο, η ζώνη τεντώνεται πολύ και στη συνέχεια πιέζει τον επιβάτη προς την πλευρά του καθίσματος, ώστε να τον συγκρατήσει κατά τη διάρκεια της πρόσκρουσης. Αυτή η διαδικασία έχει ως αποτέλεσμα, η ζώνη να χαλαρώσει, να μπλοκάρει και να μην επανέρχεται στη θέση της.